A forma d'iste animal recuerda a los esquiruelos, manimenos a mincharra grisa ye muito mas chicota, tien grans uellos negros, orellas redondiadas y una coda menos preta. A cara no tien debuixos, sino largas mostaixas. As patas d'istos animals a tota hora son liucherament humidas y son feitas de tal traza que as mincharras pueden puyar arbols y paretz sin dengún problema. Istos animals pueden vivir dica 9 anyos y pesar entre 70 y 160 g. A longaria capeza-cuerpo ye de 13 a 18 cm, mas a coda de 11 a 15 cm de largo.